Document ID: 32007R1336

KOMMISSIONENS FORORDNING (EF) Nr. 1336/2007
af 15. november 2007
om ændring af forordning (EF) nr. 557/2007 om gennemførelsesbestemmelser til Rådets forordning (EF) nr. 1028/2006 om handelsnormer for æg
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1028/2006 af 19. juni 2006 om handelsnormer for æg (1), særlig artikel 11, og
ud fra følgende betragtninger:
(1)
Erfaringerne fra anvendelsen af Kommissionens forordning (EF) nr. 557/2007 (2) viser, at nogle af forordningens bestemmelser bør tilpasses.
(2)
Det bør tydeliggøres, at kravene til de oplysninger, der skal anføres på transportemballagen, også gælder for transportemballagen for æg, der er bestemt til yderligere forarbejdning.
(3)
Efter artikel 2, stk. 2, litra a), i Rådets forordning (EØF) nr. 1907/90 af 26. juni 1990 om handelsnormer for æg (3) gjaldt mærkningsbestemmelserne ikke for æg, der leveres direkte til fødevarevirksomheder og ikke-fødevarevirksomheder til forarbejdning. Sådanne bestemmelser blev ikke medtaget i forordning (EF) nr. 1028/2006, da det blev overladt til medlemsstaterne selv at vedtage sådanne bestemmelser på nationalt plan. For at give medlemsstaternes administrationer tid til at gennemføre de nye regler blev der dog fastsat en overgangsperiode på et år fra den 1. juli 2007 til den 30. juni 2008 ved forordning (EF) nr. 557/2007 for mærkning af æg til forarbejdning, der er produceret i EF. Lignende overgangsforanstaltninger blev ikke fastsat for æg, der importeres fra tredjelande. For at undgå forskelsbehandling bør der derfor fastsættes en overgangsperiode til den 30. juni 2008 for mærkningsbestemmelserne for de æg, der er produceret i tredjelande og importeret til EF til forarbejdning.
(4)
Æg, der importeres fra tredjelande, bør mærkes i oprindelseslandet med dets landekode i overensstemmelse med den internationale standard »ISO 3166 landekoder«.
(5)
Forordning (EF) nr. 557/2007 bør derfor ændres.
(6)
Foranstaltningerne i denne forordning er i overensstemmelse med udtalelse fra Forvaltningskomitéen for Fjerkrækød og Æg -
UDSTEDT FØLGENDE FORORDNING:
Artikel 1
Forordning (EF) nr. 557/2007 ændres som følger:
1)
Artikel 7, stk. 3, affattes således:
»3. De oplysninger, der er nævnt i stk. 1, og som er anbragt på transportemballagen, må ikke ændres og skal forblive på transportemballagen, indtil æggene tages ud for at blive sorteret, mærket, pakket eller yderligere forarbejdet.«
2)
Artikel 11, stk. 1, affattes således:
»1. Følgende bestemmelser anvendes til den 30. juni 2008:
a)
De mærkningsforpligtelser, der er fastsat i artikel 4, stk. 1, i forordning (EF) nr. 1028/2006, gælder ikke for æg, der er produceret i EF, og som en fødevarevirksomhed, der er godkendt i henhold til artikel 4 i forordning (EF) nr. 853/2004, selv afhenter direkte fra sine sædvanlige leverandører. I dette tilfælde bærer fødevarevirksomheden det fulde ansvar for leveringen og forpligter sig til kun at anvende æggene til forarbejdning.
b)
For andre æg end klasse A-æg, der importeres fra tredjelande, kan medlemsstaterne dispensere de fødevarevirksomheder, der anmoder herom, fra de mærkningsforpligtelser, der er fastsat i artikel 6 i forordning (EF) nr. 1028/2006, hvis æggene importeres fra anførte lande og af autoriserede erhvervsdrivende, jf. artikel 6 i forordning (EF) nr. 853/2004. Sådanne æg må dog kun leveres til virksomhederne, hvis det endelige bestemmelsessted for forarbejdningen kontrolleres efter proceduren i artikel 296 i Kommissionens forordning (EF) nr. 2454/93 (4). I så fald skal rubrik 104 i T5-kontroleksemplaret indeholde en af angivelserne i bilag V til nærværende forordning.
3)
Artikel 30, stk. 2, affattes således:
»2. Æg, der importeres fra tredjelande, skal være tydeligt og læseligt mærket i oprindelseslandet med dets ISO 3166-landekode.«
4)
Bilaget til denne forordning tilføjes som bilag V.
Artikel 2
Denne forordning træder i kraft på tredjedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 15. november 2007.

Labels: 7
3
17